ས་སྐྱོང་
ལ་སོགས་པ་ནས་རིགས་དྲུག་གི་བར་ལྷར་གསལ་བ་རྣམས་ལ་རྒྱས་པར་དབུལ་ལོ། །དེ་ནས་
གསང་མཆོད་ནི། ཐོག་མར་རེག་བྱ་རྡོ་རྗེ་དང་སྙོམས་འཇུག་བྱ། དེ་ནས་རྣམ་སྣང་ལ་སོགས་
པའི་ང་རྒྱལ་དུ་འཕོས་ནས་སྤྱན་མ་ལ་སོགས་པའི་ཡུམ་བཞི་ལ་རིམ་པ་བཞིན་དུ་རྗེས་སུ་
ཆགས་པས་འོ་བྱེད་པ་དང་འཁྱུད་པ་ལ་སོགས་པས་སྙོམས་པར་ཞུགས་ནས། མཆོག་ཏུ་དགའ་
བའི་བདེ་བ་ཉམས་སུ་མྱོང་ཞིང་རོལ་བར་མཛད་ནས། སྣང་བ་གསུམ་པོ་མངོན་དུ་བྱས་ཏེ།
-79-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡང་དག་དགའ་བའི་མེ་ཏོག་གིས། །རྡོ་རྗེ་ཉི་མ་པད་ལས་བྱུང༌། །མེ་ཏོག་བདག་ཉིད་ལ་མཆོད་
པས། །རྡོ་རྗེ་གསུམ་གྱི་དམ་ཚིག་མཆོག། རྣམ་པར་རྟོག་པ་ཀུན་གྱི་ཚོགས། །ལྟེ་བར་གཏུམ་
མོའི་མེ་ཡིས་ནི། །ངེས་པར་བསྲེགས་པ་དེས་ནི་སྤོས། །ཐུགས་ཀྱི་རྡོ་རྗེ་ལ་ནི་དབུལ། །རྡོ་རྗེ་
པད་མར་ཡང་དག་པར། །ཞུགས་པ་ལ་སོགས་རིམ་པས་བྱུང༌། །རྣལ་འབྱོར་སྒྲ་ཡིས་མི་ཤིགས་
སྒྲ། ཐུགས་རྡོ་རྗེ་ལ་དབུལ་བར་བྱ། །ཡི་གེ་ཧཱུཾ་ལས་ཡང་དག་བྱུང༌། །སྔགས་ཀྱི་འོད་ཟེར་ཤིན་
ཏུ་གསལ། །མར་མེ་འབར་བ་ཡང་དག་འོད། །ཐུགས་རྡོ་རྗེ་ལ་དབུལ་བར་བྱ། །བདེ་བ་ཆེན་
པོའི་གཞི་ལ་གནས། །བྱང་ཆུབ་སེམས་ནི་སད་པ་དང༌། །དེ་ཉིད་ཀྱིས་ཀྱང་བྱུགས་པ་ནི། །
ཐུགས་རྡོ་རྗེ་ལ་དབུལ་བར་བྱ། །འདིར་ནི་གང་དང་གང་ལོངས་སྤྱོད། །དབང་པོ་ཐམས་ཅད་
ཡང་དག་བརྟེན། །དེ་དག་ཐམས་ཅད་ཐུགས་རྗེ་ཡི། །བཟང་པོའི་སྣོད་དུ་མཆོད་པར་བྱ། །རྒོད་
དང་སྒེག་དང་རྩེ་འཇོ་ནི། །སྣ་ཚོགས་ཀྱི་ནི་སེམས་དགའ་བྱེད། །རྣམ་པར་ཐར་པའི་སྒོ་དག་
དང༌། །ཐུགས་ཀྱི་རྡོ་རྗེ་ལ་ནི་དབུལ། །ཞེས་དྲན་པར་བྱས་ཏེ། གསང་བའི་ཉེར་སྤྱོད་ལྔས་མཆོད་
པར་བྱའོ། །དེ་ནས་དེ་ཁོ་ནའི་མཆོད་པ་ནི། ནམ་མཁའ་གང་བའི་ཁམས་གསུམ་གྱི་ལྷ་ཐམས་
ཅད་ཀྱིས་སྙོམས་འཇུག་མཛད་པའི་བདེ་བའི་སྒྲས་རྒྱལ་བའི་མཐར་བདེ་སྟོང་གི་ཏིང་ངེ་འཛིན་
རྩེ་གཅིག་ཏུ་བསྒོམ་པར་བྱའོ། །དེ་ནས་གཙོ་བོ་ལ་དཀྱིལ་འཁོར་གྱི་ལྷ་ཐམས་ཅད་ཀྱིས་མགྲིན་
ཅིག་ཏུ། རིགས་ལྔའི་ཡོན་ཏན་གྱི་སྒོ་ནས་བསྟོད་པ། མི་བསྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་
དབྱིངས་ནི་མཁས་ཆེན་པོ། །རྡོ་རྗེ་གསུམ་མཆོག་དཀྱིལ་འཁོར་གསུམ། །གསང་བའི་དབྱངས་
ལ་ཕྱག་འཚལ་ལོ། །རྣམ་པར་སྣང་མཛད་རབ་ཏུ་དག། རྡོ་རྗེ་ཞི་བ་དགའ་བ་ཆེ། །རང་བཞིན་
འོད་གསལ་མཆོག་གི་མཆོག། སྟོན་པ་རྡོ་རྗེ་ཕྱག་འཚལ་ལོ། །རིན་ཆེན་རྒྱལ་པོ་རབ་ཏུ་ཟབ། །
རྡོ་རྗེ་ནམ་མཁའ་དྲི་མ་མེད། །རང་བཞིན་དག་པས་གོས་པ་མེད། །རྡོ་རྗེ་སྐུ་ལ་ཕྱག་འཚལ་ལོ། །
རྡོ་རྗེ་དཔག་མེད་རྒྱལ་པོ་ཆེ། །མི་རྟོག་ནམ་མཁའ་རྡོ་རྗེ་འཛིན། །འདོད་ཆགས་ཕ་རོལ་ཕྱིན་པ་
-80-

སྔགས་ལ་འཇུག་པའི་སྒོ་ལས། གསང་འདུས་རྡོར་ཕྲེང་གི་མངོན་དཀྱིལ་སོགས་བཞུགས། ༥༤༽
བརྙེས། །རྡོ་རྗེ་གསུང་ལ་ཕྱག་འཚལ་ལོ། །དོན་ཡོད་རྡོ་རྗེ་རྫོགས་སངས་རྒྱས། །བསམ་པ་
ཐམས་ཅད་རྫོགས་མཛད་པ། །དག་པ་ངོ་བོ་ཉིད་ལས་བྱུང་། །རྡོ་རྗེ་སེམས་དཔའ་ཕྱག་འཚལ་
ཞེས་པས་བསྟོད། འདི་ནི་བསྟོད་པ་ཡོན་ཏན་གྱི་རྣལ་འབྱོར་ཡིན་ཡང་། མཆོད་བསྟོད་གྲངས་
གཅིག་ཏུ་མཛད་དོ། །ཁྱད་པར་གཏོར་མའི་རྣལ་འབྱོར་ལ། དང་པོ་དཀྱིལ་འཁོར་ཀྱི་གཏོར་མ་
ནི། རང་ཉིད་ལས་ཀྱི་རྡོ་རྗེའི་ང་རྒྱལ་དང་ལྡན་པས། གཏོར་མ་རྣམས་ནང་མཆོད་ལྟར་བྱིན་གྱིས་
བརླབས་ནས། རང་གི་དཔྲལ་བར་ༀ། མགྲིན་པར་ཨཱཿསྙིང་ཁར་ཧཱུཾ། ཧཱུཾ་ལས་འོད་ཟེར་འཕྲོས།
ཁམས་གསུམ་གྱི་སེམས་ཅན་ཐམས་ཅད་སྦྱངས་ཤིང་བསྡུས་ནས་གཞལ་ཡས་ཁང་གི་ནང་དུ་
ཕྱིན་པ་ཙམ་གྱིས་ལྷ་སུམ་ཅུ་རྩ་གཉིས་སུ་གྱུར་ནས། སོ་སོའི་གདན་ལ་བཞུགས་པར་གྱུར།
ནས་གནོད་མཛེས་ལ་སུམ་བྷ་ནིས་བཀའ་བསྒོས་པས། ཡེ་ཤེས་ཀྱི་ལྷ་སུམ་ཅུ་རྩ་གཉིས་སྤྱན་
དྲངས། ཛཿཧཱུྃ་བཾ་ཧོ། ཞེས་པས་གཉིས་སུ་མེད་པར་གྱུར་ཏེ། རང་རང་གི་རིགས་བདག་གིས་
རྒྱས་བཏབ་པར་གྱུར། དེ་ནས་རང་ཉིད་ལྷ་མོ་རོ་རྡོ་རྗེ་མ་ལ་སོགས་པར་གྱུར་ནས། ཨོཾ་ཨཱཿབཛྲ་
དྷྲྀཀ་ཧཱུཾ། ཞེས་བྱ་བ་ལ་སོགས་པའི་སྔགས་དང་ཕྱག་རྒྱ་དང་བཅས་པས་གཙོ་བོ་ནས་བརྩམས་
ཏེ་ལྷ་ཐམས་ཅད་ལ་གཏོར་མ་ཕུལ་བ་ལྗགས་རྡོ་རྗེའི་རྭ་དབུས་མའི་ཨོཾ་གྱིས་བདུད་རྩི་དྲངས་
ནས་གསོལ་ཞིང། མཐར་ཨོཾ་ཡང་འོད་དུ་ཞུ་བས་ལྷ་ཐམས་ཅད་མཉེས་པ་ལ་མཆོད་བསྟོད་
བྱས་ཏེ། ཀུན་ཏུ་བཟང་པོའི་ང་རྒྱལ་དུ་འཕོས་ནས། མི་བསྐྱོད་རྡོ་རྗེ་འཁོར་དང་བཅས། །མཆོད་
སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་
དབང་ཕྱུག་དང༌། །དཔལ་དང་གྲགས་དང་སྐལ་བ་བཟང༌། །ལོངས་སྤྱོད་རྒྱ་ཆེན་ཀུན་ཐོབ་
ཅིང༌། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་ཚིག་ཅན་
གྱིས་བདག་ལ་བསྲུང་། །དངོས་གྲུབ་ཀུན་གྱིས་སྟོང་གྲོགས་མཛོད། །དུས་མིན་འཆི་དང་ནད་
རྣམས་དང༌། །གདོན་དང་བགེགས་རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །
-81-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་འཕེལ་
ཞིང་ཆོས་འཕེལ་དང༌། །བདེ་ལེགས་ཐམས་ཅད་འབྱུང་བ་དང༌། །ཡིད་ལ་འདོད་པ་ཀུན་གྲུབ་
མཛོད། །ཞེས་པས་འཕྲིན་ལས་གཞོལ་ལོ། དེ་ནས་གཏོར་མ་གཉིས་པ་ཆོས་སྐྱོང་གི་སྒྲུབ་
གཏོར་ནི་ཙ་ཏུར་མུ་ཁའི་རྗེས་སུ་གནང་བ་ལེགས་པར་ཐོབ་པས་མན་ངག་གི་ཆོ་ག་བཞིན་
གཏོར་མ་གསུམ་པ་འབྱུང་པོའི་རྒྱུན་གཏོར་ལ་སྔར་བཤད་པའི་ཁྲོ་བོ་བཅུའི་སྔགས་ཀྱིས་བསང་
ཞིང་། སྭ་བྷཱ་བས་སྦྱངས་ལ་སྔར་ལྟར་བྱིན་གྱིས་བརླབས་ནས། དཀྱིལ་འཁོར་གྱི་ཕྱི་རོལ་ཏུ་
འབྱུང་པོ་ཐམས་ཅད་ལྷར་གསལ་བཏབ་སྟེ། ༀ་ཕྱོགས་བཅུར་རྣམ་པར་གནས་རྣམས་དང་། །
འདི་ནི་ཀུན་ཏུ་གནས་པ་དང་། །ལྷ་དང་ཀླུ་དང་གནོད་སྦྱིན་དང༌། །དྲི་ཟ་ལྷ་མིན་ནམ་མཁའ་
ལྡིང༌། །མིའམ་ཅི་དང་ལྟོ་འཕྱེ་ཆེ། །འབྱུང་པོ་ཡི་དྭགས་ཤ་ཟ་དང༌། །སྨྱོ་བྱེད་དང་ནི་བརྗེད་བྱེད་
དང་། །གནོན་པོ་ལ་སོགས་པ་རྣམས་ལ། །གཏོར་མ་འབུལ་གྱིས་བསྣམས་ནས་ཀྱང༌། །བདེ་
དང་ཡིད་བདེ་ཐོབ་གྱུར་ཅིག། གནས་འདིར་ཉེར་འཚེ་མེད་པར་མཛོད། །སངས་རྒྱས་ཀུན་གྱིས་
བྱིན་རླབས་ཀྱིས། །ཨོཾ་ཨཱཿཧཱུཾ་གི་བདུད་རྩི་ཡིས། །བཟའ་བ་ལ་ནི་ལོངས་སྤྱོད་ནས། །བདག་
ཅག་འཁོར་དང་བཅས་པ་ནི། །ཞི་དང་བདེ་ལེགས་མཛད་དུ་གསོལ། །སྭཱཧཱ། ཞེས་པ་ལན་
གསུམ་གྱིས་ཕུལ་ཏེ། སྲིད་གསུམ་འབྱུང་པོ་མ་ལུས་པ། །མཆོད་སྦྱིན་གཏོར་མ་འདི་བཞེས་
ནས། །ཞེས་པ་ལ་སོགས་པས་འཕྲིན་ལས་གཞོལ་ལོ། །དེ་ནས་གཏོར་མ་བཞི་པ་གཞི་བདག་
གི་ཐུན་གཏོར་ནི། ༀ་ཨཱཿ༔ཧཱུྃ་གིས་བདུད་རྩིར་བྱིན་གྱིས་བརླབས་ཏེ། གཞི་བདག་ལ་སོགས་པ་
ལ་ཨ་ཀཱ་རོས་ཕུལ་ནས། སངས་རྒྱས་ཀྱི་བསྟན་པ་དར་ཞིང་རྒྱས་པ། སེམས་ཅན་ལ་བདེ་སྐྱིད་
འབའ་ཞིག་འབྱུང་བ། རྣལ་འབྱོར་པ་བདག་གི་བསམ་སྦྱོར་ཐམས་ཅད་ཆོས་ལྡན་ཡིད་བཞིན་
དུ་འགྲུབ་པའི་འཕྲིན་ལས་མཛོད་ཅིག། ཅེས་བརྗོད་པར་བྱའོ། །དེ་ལྟར་མཆོད་པས་གཙོ་བོ་
ཡབ་ཡུམ་ཤིན་ཏུ་དགྱེས་པར་གྱུར་ཏེ། བདེ་བ་ཆེན་པོའི་སྙོམས་འཇུག་གི་སྒྱུ་མའི་སྒྲས། དཀྱིལ་
-82-

སྔགས་ལ་འཇུག་པའི་སྒོ་ལས། གསང་འདུས་རྡོར་ཕྲེང་གི་མངོན་དཀྱིལ་སོགས་བཞུགས། ༥༤༽
འཁོར་གྱི་ལྷ་ཐམས་ཅད་སྙོམས་འཇུག་བྱེད་དུ་བཅུག་ནས་བྱང་ཆུབ་ཀྱི་སེམས་ཀྱི་སྐུ་ཤིན་ཏུ་
དྭངས་པ་འཇའ་ཚོན་ལྟ་བུའི་སྐུ་ལུས་བཟུང་བ་དེ་དག་ཁབ་ལེན་གྱིས་ལྕགས་འདྲེན་པ་ལྟར་
རང་གི་ཕུང་ཁམས་སྐྱེ་མཆེད་ཀྱི་འོད་ཟེར་གྱི་ལྕགས་ཀྱུས་དགའ་བ་དང༌། བདེ་བ་ཚད་མེད་པའི་
སྒོ་ནས་དྲངས་ཏེ། རང་གི་ལུས་ཀྱི་དཀྱིལ་འཁོར་ལ་བཅུག་ནས་རང་ཉིད་ཡབ་ཡུམ་དུ་གནས་
པར་གྱུར། དེ་ནས་སླར་ཡང༌། ཡབ་ཡུམ་སྙོམས་པར་ཞུགས་པའི་སྦྱོར་མཚམས་ནས། བྱང་ཆུབ་
སེམས་ཀྱི་འོད་ཟེར་འཕྲོས། དེས་སེམས་ཅན་ཐམས་ཅད་ལ་དབང་བསྐུར་བས། སེམས་ཅན་
ཐམས་ཅད་ཀྱི་སྒྲིབ་པ་དག་ནས་ཡི་གེ་ཧཱུཾ་དུ་གྱུར། ཧཱུཾ་གིས་ནམ་མཁའི་ཁམས་ཐམས་ཅད་གང་
སྟེ། དེ་ཐམས་ཅད་རྡོ་རྗེ་འཆང་ཆེན་པོའི་སྐུར་གྱུར་པ་རང་གི་འོད་ཟེར་གྱིས་དྲངས་ཏེ། ལུས་ལ་
བཅུག་པས་བདག་གཞན་དབྱེར་མེད་པའི་ཏིང་ངེ་འཛིན་ལ་གནས་པར་གྱུར་ཏོ། །དེ་ནས་ཟས་
ཀྱི་རྣལ་འབྱོར་འདོད་པས་དང་པོར་འབྲས་ཆན་དང་། ཟན་དྲོན་ལ་སོགས་པ་ཅི་ཡོད་ཀྱང་བཤང་
བར་བསམ། བཏུང་བ་འོ་མ་ལ་སོགས་རྣམས་ཀྱང་གཅི་བར་བསམ། ཤ་གང་ཡོད་ཤ་ལྔའམ་
རང་རིགས་དང་མཐུན་པའི་ཤར་བསམ། དཀར་དམར་གཞན་རྣམས་ཁུ་ཁྲག་ལ་སོགས་པར་
བསམ་ལ། ནང་མཆོད་ལྟར་བྱིན་གྱིས་བརླབས་ནས་བདག་གི་མགྲིན་པར་ཧྲི༔དམར་པོ་ལས་
བྱུང་བའི་པདྨ་འདབ་མ་བརྒྱད་པའི་ལྟེ་བ་ལ་ཧཱུཾ་ལས་རྡོ་རྗེ་རྩེ་ལྔ་པ་རྭ་དབུས་མ་འོད་ཀྱི་སྦུ་གུ་
ཅན་དེའི་རྩེ་མོར་ཨོཾ་ཡིག་དཀར་པོ་སངས་རྒྱས་ཐམས་ཅད་ཀྱི་བདུད་རྩིའི་རང་བཞིན་འོད་ཟེར་
རྣམས་ཟས་ལ་འཕྲོ་བ་དང་བཅས་པ། སྙིང་ཁར་པད་ཉིའི་སྟེང་དུ་བདུད་རྩིའི་ཆར་སྤྲིན་གྱི་ཧཱུྃ་
སྔོན་པོ་བསམ་ལ། འོག་སྒོ་འབྱེད་འཛུམ་གྱི་རླུང་གི་དཀྱིལ་འཁོར་གྱིས་སུམ་མདོའི་མེ་འབར།
ལྟེ་བ་དབང་ཆེན་གྱི་དཀྱིལ་འཁོར་བསྲེགས་ནས། དེའི་ཨ་ཐུང་གི་མེ་ལྕེ་གསུམ་རབ་ཏུ་འབར་
བས་སྙིང་ཁའི་ཆུའི་དཀྱིལ་འཁོར་སྐོལ་བ་ལས་བཟང་བཏུང་མ་ལུས་པ་བདུད་རྩིར་སྨིན་པར་
བྱས་ཏེ། ལུས་ཀྱི་དཀྱིལ་འཁོར་གྱི་ལྷ་ཐམས་ཅད་མཉེས་པར་བྱའོ། །དེ་ཡང་ལུས་ཀྱི་དབུས་ན་
-83-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པདྨ་བཞི་ཡོད་པ་ལས་ཁ་ཟས་རྣམས་ལག་པ་དགང་གཟར་དགང་བླུགས་ཀྱིས་ཁའི་པད་མར་
གཞུག་ཅིང་། དེར་ལྟེ་བ་ལས་བྱུང་བའི་མེས་སྨིན་པར་བྱས་ཏེ། ལྟེ་བའི་དཀྱིལ་འཁོར་གྱི་པད་
མར་དྭངས་སྙིགས་ཕྱེ་ནས། དྭངས་མས་ལུས་ཀྱི་རྩ་ཚིམ་པར་བྱས་ཏེ། དེའི་འོག་རོལ་ཏུ་སྟེང་
འོག་གི་རླུང་བཟུང་ནས་ཁ་སྦྱར་བྱས་པའི་སྦྱོར་བས་སྙིགས་མ་ཐམས་ཅད་གསང་བའི་པདྨ་
འོག་སྒོ་གཉིས་ནས་སྦྱིན་སྲེག་གིས་ཐལ་བའི་མཐར་བྱས་པའི་རྣམ་པར་ལྟ་ཞིང་། དེ་ལྟར་བྱས་
པས་རྒས་པ་དང་། ན་བ་དང་། དུས་མ་ཡིན་པར་འཆི་བ་དང་། འཚེ་བ་ཐམས་ཅད་དང་བྲལ་
བར་འགྱུར་རོ། །དེ་ནས་ལྷག་མ་རྣམས། ཨོཾ་ཨུཙྪིཥྚ་ཀྵེ་པ་ལ་ཨ་ཏི་ཙཀྲ་ཨུཙྪིཎྚ་སུམ་བྷ་ཛ་ནཱཾ་བི་
བ་སུམ་བྷོ་ཛ་ནཱཾ་བི་ཝ་ཥ་བྷཀྵ་སརྦ་སིད་དྷི་མྨེ་པྲ་ཡཙྪ་མེ་ཨཱཿ༔ཧཱུྃ་ཕཊ་སྭཱཧཱ། ཞེས་པ་ལན་གསུམ་
གྱིས་བསྔོས་ཏེ། རྡོ་རྗེ་དྲིལ་བུ་གསིལ་ཞིང་། གང་དུ་བདེ་ཆེན་རང་བཞིན་རྗེས་ཆགས་པ། །ན་
ཆུང་དག་དང་ལྷན་ཅིག་བཞད་མཛད་ཅིང༌། །གཡས་པའི་ཕྱག་གིས་རྡོ་རྗེ་གསོར་ནས་སུ། །
གཡོན་པའི་ཕྱག་གི་དྲིལ་བུ་སྒྲ་སྙན་འཁྲོལ། །ལྷ་མོ་མཐའ་དག་བཙུན་མོར་གྱུར་པ་ཡི། །དམ་
ཚིག་རྣམས་ཀྱིས་བྱ་བ་བྱས་པར་འགྱུར། །གཅིག་གིས་ལག་པས་ཀུན་ནས་འཁྱུད་པ་སྟེ། །
གཉིས་པ་རྗེས་སུ་ཆགས་ཕྱིར་བདེ་བའི་མཐུ། །གསུམ་པ་མི་བཟོད་མེ་ཏོག་ཕྲེང་བ་འཐོར། །
བཞི་པ་བདེ་བས་ཕྱག་ནི་མདའ་ཡང་འཕེན། །གང་ཞིག་གླུ་འདི་ལེན་པར་བྱེད་པ་དག། བདེ་
བའི་རྡོ་རྗེ་ཅན་དང་མཉམ་པར་འགྱུར། །ཞེས་པ་གླུ་དང་། ཉིན་མོ་བདེ་ལེགས། ཞེས་སོགས་
ཀྱིས་བཀྲ་ཤིས་བྱས་ནས། དགེ་བ་འདི་ཡིས་མྱུར་དུ་བདག། གསང་བ་འདུས་པ་འགྲུབ་གྱུར་
ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འཁོད་པར་ཤོག། རིགས་སུ་སྐྱེ་དང་དམ་
ཚིག་ཅན། །སྨྱོ་མེད་གསང་བ་འདུས་པ་སྟོན། །བླ་མ་ལ་གུས་སྙིང་རྗེ་ཅན། །སྐྱེ་ཞིང་སྐྱེ་བར་
འགྱུར་བར་ཤོག། ལག་པས་རྡོ་རྗེ་དྲིལ་བུ་འཁྲོལ། །ཟབ་མོའི་ཆོས་རྣམས་ཀློག་པ་དང་། །
བཙུན་མོའི་ཁུ་བ་མཉམ་ཟས་ཅན། །སྐྱེ་ཞིང་སྐྱེ་བར་འགྱུར་བ་ཤོག། སེམས་ཅན་ཐམས་ཅད་
-84-

སྔགས་ལ་འཇུག་པའི་སྒོ་ལས། གསང་འདུས་རྡོར་ཕྲེང་གི་མངོན་དཀྱིལ་སོགས་བཞུགས། ༥༤༽
བདེ་གྱུར་ཅིག། སེམས་ཅན་ཐམས་ཅད་སྐྱོན་མེད་པ། །གང་གི་ལམ་གྱི་གྲོལ་གྱུར་པ། །དེ་ཡིས་
སངས་རྒྱས་མྱུར་ཐོབ་ཤོག། ལྷ་མོ་ཚད་མ་དམ་ཚིག་ཚད་མ་དང༌། །དེ་བརྗོད་གསུང་ཡང་མཆོག་
ཏུ་ཚད་མ་སྟེ། །བདེན་པ་དེ་ཡིས་ལྷ་མོ་དེ་དག་རྣམས། །བདག་ལ་རྗེས་སུ་འཛིན་པའི་རྒྱུར་གྱུར་
ཅིག། བླ་མེད་བླ་མའི་ཐུགས་རྗེ་དང༌། །རྒྱལ་དང་རྒྱལ་སྲས་རང་རྒྱལ་དང་། །དགྲ་བཅོམ་
བདེན་པའི་བྱིན་རླབས་ཀྱིས། །ཇི་ལྟར་བསྔོས་བཞིན་འགྲུབ་པར་ཤོག། ཞེས་པས་བསྔོ་བ་སྨོན་
ལམ་བྱའོ། །དེ་ནས་མཆོད་པ་བསང་སྦྱངས་བྱས་ཏེ། དཀྱིལ་འཁོར་གྱི་ལྷ་ལ་ཨཉྙཾ་ལ་སོགས་
པས་མཆོད་ཅིང། ༀ་ཨཱཿཧཱུྃ་སྭཱཧཱ། ལཱྀ་མཱཾ་བཱཾ་ཏཱཾ་ཤྲྰི་སཾ་ཨོཾ་ཨོཾ་ཨོྃ་ༀ་ཧཱུྃ་མཻ་སཾ་ཛཿཧཱུྃ་བྃ་ཧོཿཧཱུྃ་ཧཱུྃ་ཧཱུྃ་ཧཱུྃ་
ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། ཞེས་པས་བདུད་རྩིས་མཆོད། མི་བསྐྱོད་རྡོ་རྗེ་ཡེ་ཤེས་ཆེ། ཞེས་པ་ལ་
སོགས་པས་བསྟོད་དེ། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་བདག་ལ་དགོངས་
སུ་གསོལ། ཁྱེད་རྣམས་ལ་མཁྱེན